kardosdrur/scandi-wiki huggingface dataset:
Peter Salicath

Peter Gottmann Henrik Ludvig Salicath (23. januar 1794 på gården Skovlyst ved Hillerød – 31. december 1864 i København) var en dansk højesteretsadvokat.

Han var en søn af holzførster og landvæsenskommissær Johan Frederik Salicath (1748 - 19. december 1795) og Anna Marie Lidemark født Sælboe (1760 - 13. april 1816). Han dimitteredes 1811 fra Frederiksborg lærde Skole, tog 1815 juridisk embedseksamen, blev 1817 prokurator ved Landsover- samt Hof- og Stadsretten, 1821 højesteretsadvokat og 1839 tillige søkrigsprokurør. Desuden var han i kortere eller længere tid fra 1839 medlem af direktionen for Bombebøssen, fra 1846 af Det Sjællandske Jernbaneselskabs centralkomité og fra 1851 af Centralkassens lovkomité. 1834 valgtes han til 1. stændersuppleant for København og mødte i denne egenskab ved stænderforsamlingerne i Roskilde 1835-40, hvor han spillede en ret fremragende rolle; men han trak sig derefter tilbage fra umiddelbar deltagelse i det politiske liv, da den følgende tids stærke frihedsbevægelse ikke harmonerede med hans konservative anskuelser. Disse i forbindelse med den store anseelse, han nød som advokat, bevirkede, at han 1855 i den store rigsretsaktion imod det ørstedske ministerium beskikkedes til defensor for ministrene Bille, Hansen og Ørsted, hvis sag han forsvarede med overlegen dygtighed. Som nær ven af A.S. Ørsted var han medstifter af A.S. Ørsted Prismedalje Legatet.

Blandt hans skrifter var: Oplysninger og Bemærkninger ved Hof- og Stads-Rettens Dom af 26. Marts 1838 i Sagen: Hofagent og Hofvexeleer S. W. Heilbuth contra Justitsraad og Høiesterets-Advokat Salicath, meddeelte af Sidstnævnte, 1838, "Sorg og Trøst" ved Kong Frederik VIs Død, 1839, og Christian den Ottende. Mindeblade om hans Person, Regjering og Død, udgivet anonymt 1848.

1832 var han blevet justitsråd, 1841 etatsråd, 1846 Ridder af Dannebrog, og han døde 31. december 1864 i København. Han er begravet på Holmens Kirkegård.

18. november 1819 ægtede han Frederikke Christiane Beyer (7. oktober 1798 i København - 10. april 1876 på Frederiksberg), datter af sukkerraffinadør, kammerråd Hans Petri Beyer (1717-1812) og Elisabeth Esmith født Aarøe (1760-1806).

Der findes et portrætmaleri i Højesteret og et maleri af C.A. Jensen fra 1828. Miniaturemaleri. Fotografi af E. Lange (Det Kongelige Bibliotek).

Kilder 
 
 

Prokuratorer fra Danmark
Etatsråder fra Danmark
Stænderdeputerede fra Østifterne
Faglitterære forfattere fra Danmark
Danskere i 1800-tallet
Riddere af Dannebrog
Peter
Fenoarivo Atsinanana

Fenoarivo Atsinanana (fransk: Fénérive Est) er en by og kommune i Madagaskar, som er regionshovedstad i Analanjirofo-regionen. Befolkningen blev i 2011 anslået til 292.213 mennesker.

Byen ligger ved østkysten af øen cirka 103 km nord for byen Toamasina.

Økonomi 
Regionen omkring Fénérive er et af de vigtigste dyrkningsområder for kryddernellike på Madagaskar.
Byen er også en af de vigtigste turistbyer på østkysten.

Historie 
I det 17. århundrede var den kaperhavn.
Ratsimilaho, den første konge af Betsimisaraka-folket, var søn af en pirat og en lokal prinsesse. Han er begravet på øen Nosy Hely, et tidligere piratborg som stadig kan besøges (Vohimasina).

Fenoarivo Atsinanana er hjemsted for et katolsk bispesæde.

Eksterne kilder/henvisninger 

Byer i Madagaskar
Kapere
Danmark ved sommer-OL 1912

Danmark deltog i sommer-OL 1912 med 152 sportsudøvere. 151 mænd og 1 kvinde fra Danmark deltog i 13 sportsgrene ved legene i Stockholm. Tennisspilleren Sofie Castenschiold blev Danmarks første kvindelige OL-deltager, og hun vandt sølv i damesingle. Danmark kom på en fjortendeplads med en guld-, seks sølv- og fem bronzemedaljer.

Medaljer

Medaljevindere

Kilder

Eksterne henvisninger 

Lande ved sommer-OL 1912
1912
Aflytningen

Aflytningen (originaltitel: The Conversation) er en amerikansk psykologisk thriller film fra 1974 skrevet, produceret og instrueret af Francis Ford Coppola og stjernespækket med Gene Hackman, John Cazale, Allen Garfield, Cindy Williams, Frederic Forrest, Harrison Ford og Robert Duvall.

Handling 

Harry Caul er en professionel overvåger, der tager enhver opgave. Hans filosofi er enkel: jeg indsamle kun oplysninger, hvad kunderne gør med det er ikke mig. Problemerne hober sig i midlertidig op, da han skal overvåge en utro kone og hendes elsker. Da Harry skal til at fremlægge beviser på hendes mands kontor, forsøger hans assistent til at tage dem. Harry tilbageholdende med at udlevere noget, og pludselig indser han, at han er i besiddelse af langt mere alvorlige ting end udenomsægteskabelige anliggender. Samtidig begynder han at have mareridt om mennesker der bliver myrdet på grund af ham, og til sidst får han en fornemmelse af han selv, bliver overvåget.

Cast 
 Gene Hackman som Harry Caul
 John Cazale som Stan
 Allen Garfield som William P. "Bernie" Moran
 Cindy Williams som Ann
 Frederic Forrest som Mark
 Harrison Ford som Martin Stett
 Michael Higgins som Paul
 Elizabeth MacRae som Meredith
 Teri Garr som Amy Fredericks
 Mark Wheeler som Receptionist
 Robert Shields som The Mime
 Phoebe Alexander som Lurleen
 Robert Duvall som The Director (ukrediteret)
 Gene Hackman's bror, Richard Hackman, spillet to roller i filmen, præsten i skriftestolen, og en sikkerhedsvagt.
 Gian-Carlo Coppola, den ni-årige søn af instruktørenFrancis Ford Coppola, spillede den lille rolle som en dreng i kirken.

Om filmen 
Filmen blev tildelt Palme d'Or på Cannes Film Festival i 1975. Filmen blev også nomineret til tre Oscars.

I thrilleren Enemy of the State fra 1998 spiller Gene Hackman rollen som en aldrende sikkerhedekspert, der er kritisk over for regeringen. Det er blevet bemærket, at karakteren har ligheder med Harry Caul.

Noter

Eksterne Henvisninger 
 

Amerikanske film fra 1974
Psykologiske thrillere
Film instrueret af Francis Ford Coppola
Film fra Paramount
Thrillerfilm fra USA
De Gyldne Palmer
Carl Salicath

Carl Salicath (28. marts 1825 i Jydstrup – 23. februar 1899 i København) var en dansk advokat og borgmester.

Karriere 
Han var søn af sognepræst Jens David Friderich Salicath og Kirstine Birgitte Jelstrup, blev 1844 student fra Slagelse Latinskole, 1853 cand.jur. og senere samme år slesvigsk cand.jur. Fra 1854 (til 1865) var Salicath underretsadvokat i Hertugdømmet Slesvig med bopæl i Haderslev. Som dansksindet søgte han til fædrelandet og blev 1872 byfoged og byskriver i Store Heddinge, herredsfoged og skriver i Stevns og Fakse Herreder og samme år tillige borgmester i Store Heddinge købstad. 1878 blev han forflyttet til byfoged, by- og rådstueskriver i Næstved, herredsfoged og skriver i Tybjerg Herred og samme år tillige borgmester i Næstved købstad, hvilket han var til sin afsked 1895, hvor han blev udnævnt til virkelig etatsråd. Han var medlem af bestyrelsen for Østsjællandske Jernbaneselskab og af bestyrelsen (direktør) for Diskontobanken i Næstved. 25. november 1876 blev han Ridder af Dannebrog og 26. maj 1892 Dannebrogsmand.

Familie 
Han ægtede 5. december 1856 i Hoptrup Kirke Judithe Flise Ulrikke Marckmann (11. februar 1837 i København - 23. marts 1910 sst.), datter af kateket ved Vor Frue Kirke, senere sognepræst til Højen Jørgen Wilhelm Marckmann og Julie Dorothea Frederikke Olsen. To af hans døtre blev gift med henholdsvis Carl Friderichsen og Kai Glahn.

Kilder 
 Danske Jurister 1736-1936.

Ikke-folkevalgte borgmestre fra Danmark (før 1919)
Etatsråder fra Danmark
Danskere i 1800-tallet
Bankdirektører fra Danmark
Riddere af Dannebrog
Borgmestre i Store Heddinge
Borgmestre i Næstved
Jurister fra Danmark
Byfogeder fra Danmark
Herredsfogeder fra Danmark
Frederik Aubeck

Frederik Georg Johannes Aubeck (21. marts 1864 i Egebæk ved Flensborg – 18. september 1927) var en dansk redaktør.

Han var søn af stationsforstander Nis Pedersen Aubeck. Aubeck tog præliminæreksamen, lærte handelen i Assens og etablerede sig 1888 i København som urtekræmmer. Han var medstifter af Detailhandlerbanken, forretningsfører for erhvervsbladet Tiden 1896-97 og redaktør og udgiver af Hobro Avis fra 1898. Denne avis havde været konservativ, men Aubeck gjorde den til venstreblad, senere radikalt, men solgte den 1910 til J.P. Neerup og blev redaktør af Assens Avis. Han flyttede senere til Kolding og blev redaktør af Venstrebladet for det sydlige Jylland, hvor han bl.a. kritiserede regeringen Zahle for dets grundlovsforlig med Højre.

Aubeck var medstifter af Det Radikale Venstre i 1905 og partiets kandidat ved folketingsvalget i Grenaakredsen 1906 og valget i Aarskredsen 1909, men blev ikke valgt. Derimod blev han i april 1924 valgt til Landstinget, hvor han sad til sin død.

I Hobro er rejst en mindesten med indskriften:
FR. AUBECK
REDAKTØR I HOBRO
1898 - 1911
FRISINDETS FORKÆMPER

Kilder 

 

Chefredaktører fra Danmark
Tidligere folketingskandidater fra Det Radikale Venstre
Købmænd fra Danmark
Landstingsmedlemmer i 1920'erne
Danskere i 1800-tallet
Personer fra Sønderjylland (på tværs af landegrænser)
Landstingsmedlemmer fra Det Radikale Venstre
Carl Viborg

Carl Viborg (25. juli 1783 i København – 7. oktober 1844 sammesteds) var en dansk veterinær, søn af Nicolai Christian Viborg og Arine, født Bringstrup. 

Faderen var direktør ved det kongelige dugmanufaktur på Blågård, senere flyttede han til Fredericia, hvor han var inspektør ved klædemanufakturet og kommercekonsulent. Viborg blev undervist i hjemmet til sit 17. år, kom da i huset hos kapellan Bergmann i Mariager, der 1802 dimitterede ham til universitet. Efter faderens død 1801 trådte farbroderen Erik Viborg ham i 
faders sted, og under hans vejledning studerede han veterinærvidenskaben i forening med medicin og kirurgi. 

Efter i nogle år at have været hjælpelærer ved Veterinærskolen blev han 2. maj 1809 ansat som lektor med forpligtelse til at tage kirurgisk eksamen, hvilket han gjorde samme år. 1809-10 var han kandidat på Almindeligt Hospital, 1816 fik han titel af professor, og ved Erik Viborgs død 1822 blev han skolens forstander og førstelærer. 1824 blev han Ridder af Dannebrog. Som andenlærer docerede han især anatomi, fysiologi, kirurgi og farmakologi, som førstelærer især sygdomslære og hestens ydrelære. 

I Veterinærselskabets skrifter (3. bind 1818) findes flere afhandlinger af ham; af disse er navnlig en om den 1815-16 herskende Hunde-Enzooti og Vandskræk samt en om luftrørssnit hos heste af betydning. Han har tillige udgivet en del småskrifter om hesteopdræt (1824), om hestenes lungesyge (1826), om fårekopper (1831), om mund- og klovsyge (1841), om bradsot (1844), skrevet nogle afhandlinger i landøkonomiske og medicinske tidsskrifter, besørget nye udgaver af Erik Viborgs ydrelære og bog om svinet og selv udgivet en beslaglære 1837. I 1827 udkom første hæfte af Veterinærsamlinger, som des værre ikke bleve fortsatte. 

Viborgs arbejder er velskrevne, og traditionen går også ud på, at han var en begavet mand, livlig og selskabelig, men om han end rimeligvis i begyndelsen har gjort god fyldest som lærer, synes han efterhånden at være bleven temmelig forsømmelig. Hans virksomhed som forstander har åbenbart været uheldig. Allerede 1830 lyder der stærke klager over forholdene ved skolen, og 1837 gentogs de samme i forstærket form i dagspressen. Skolens direktion indstillede ham til afskedigelse. Han beholdt vel sin stilling, men fik tilhold om at opfylde sine forpligtelser. Han er begravet i urtegården ved Vor Frelsers Kirke.

Kilder

Eksterne henvisninger 
 

 

Dyrlæger fra Danmark
Carl
Ansatte ved Den Kongelige Veterinær- og Landbohøjskole
Titulære professorer fra Danmark
Riddere af Dannebrog
Faglitterære forfattere fra Danmark
Danskere i 1700-tallet
Danskere i 1800-tallet
Personer fra København
Hyde Parker

Hyde Parker henviser til:

 Hyde Parker (1714–1782) – britisk viceadmiral
 Hyde Parker (1739–1807) – britisk viceadmiral
 Hyde Parker (1786–1854) – britisk viceadmiral
FC Hjørring

FC Hjørring (eller FCH) var en dansk fodboldklub fra den nordjyske by Hjørring. Klubben var en overbygning på Hjørring IF's førstehold i fodboldafdelingen i 1. division. Hjemmebanen var Hjørring Stadion. Klubben overtog Hjørring IF's spillelicens i forbindelse med etableringen.

Hjørring Gymnastikforening blev stiftet i 9. november 1886 og knap tre år senere, den 7. maj 1889 – blot 11 dage før DBU blev stiftet – blev Hjørring Kricketklub grundlagt. I 1892 besluttede de to klubber at slå sig sammen til Hjørring Fodboldklub.

Den 9. september 1919 blev Hjørring Fodboldklub og Hjørring Sportsklub slået sammen til Hjørring forenede Sportsklubber, som igen i 1921 blev til Hjørring Idrætsforening – Hjørring IF. Den 1. juli 2006 etablerede klubben overbygningen FC Hjørring, som siden har været navnet, klubben optræder under. I sommeren 2010 Rykkede FC Hjørring for første gang i klubbens historie op i 1. division. I maj 2013 meddelte DBU imidlertid, at FC Hjørring ikke ville få fornyet sin licens, hvorfor klubben for sæsonen 2013/14 tvangsnedrykkes til 2. division. Klubben ankede afgørelsen., og beslutningen blev senere omstødt.

Den 24. juni blev det meddelt at fra næste sæson skulle klubben indgå i et samarbejde med Frederikshavn fI og ændrede derfor navn til Vendsyssel FF.

Referencer

Ekstern kilde/henvisning 
 FC Hjørrings officielle hjemmeside 

 
Etableret i 2006
Ophørt i 2013
Fodboldklubber i Danmarksturneringen
Salsette

Salsette er en ø i staten Maharashtra på Indien vestkyst. Byerne Mumbai (tidligere Bombay), Thane og Mira-Bhayandar ligger på øen, hvilket gør det til den 14. mest befolkede ø og en af de ti tættest befolkede øer i verden. Der bor omkring 15,1 millioner mennesker på et område på 619 km².

Øen var en del af Det portugisiske koloniimperium fra 1534-1601, hvorefter den blev overdraget til Storbritannien.

Øer i Indien
Mumbai
Tidligere portugisiske kolonier
Ambatondrazaka

Ambatondrazaka () er en by og kommune i Madagaskar, som er regionshovedstad i Alaotra-Mangoro-regionen. Byen ligger 800 moh. og havde 75.675
indbyggere i 2004.

Geografi 
Byen ligger syd for Madagaskars største sø, Alaotra.

Transport 
Byen ligger ved jernbanelinjen MLA (Moramanga-Lac Alaotra). Amabatondrazaka har en flyveplads der ligger 2 km nord for byen.

Historie 
Den skrevne historie begynder i begyndelsen af 1800-tallet under kong Radama 1., men den mundtlige historie går længere tilbage.

Befolkning 

Byer i Madagaskar
Bors landskommun

Bors landskommun var en tidligere svensk kommune i Jönköpings län.

Historie 
Bor landskommun blev oprettet som en storkommune ved kommunalreformen i 1952 gennem sammenlægning af de tidligere kommuner Gällaryd, Tånnö og Voxtorp. Kommunen fik sit navn efter kommunesædet Bor. Kommunen blev ved kommunalreformen i 1971 indlemmet i Värnamo kommun.

Kommuner i Sverige (1952-1970)
Tidligere kommuner i Jönköpings län
Landskommuner i Sverige
Atsinanana

Atsinanana er en  region beliggende i den nordøstlige del af Madagaskar  i den tidligere provins Toamasina. Den grænser til regionerne  Analanjirofo mod nord, Alaotra-Mangoro mod vest, Vakinankaratra og Amoron'i Mania mod sydvest og Vatovavy-Fitovinany mod syd.

Atsinanana er inddelt i syv distrikter:
Antanambao Manampotsy (distrikt) (Antanambao Manampotsy)
Brickaville (distrikt) (Brickaville, Ampasimanolotra, Vohibinany)
Mahanoro (distrikt) (Mahanoro)
Marolambo (distrikt) (Marolambo)
Toamasina (distrikt) (Toamasina)
Toamasina II (distrikt) (Toamasina II)
Vatomandry (distrikt) (Vatomandry)

Regionshovedstaden er byen  Toamasina, og befolkningen blev i 2004 anslået til 1.117.100 mennesker.  Atsinanana har et areal på 21.934 km².

Eksterne kilder og henvisninger

Madagaskars regioner
Mikkel Ballegaard Pedersen

Mikkel Ballegaard Pedersen (født 11. oktober 1991) er en dansk politiker, der fra 2014 til 2016 var landsformand for Konservativ Ungdom. Han har siden 2008 været medlem af Konservativ Ungdom, og i perioden marts 2013 til marts 2014 var han næstformand for KU's Landsorganisation.

Referencer 

Politikere fra Det Konservative Folkeparti
Formænd for Konservativ Ungdom
Tonny Hermansen

Tonny Hermansen (født d. 12. november 1965) er en tidligere dansk fodboldspiller og nuværende fodboldtræner. Han var senest cheftræner for Vejle Boldklub, hvor han den 17. juni 2013 blev Hermansen præsenteret som cheftræner i  på en 3-årig aftale,  men den 20. oktober 2014 fraatrådte med øjeblikkelig virkning.

Spillerkarriere 
Tonny Hermansens spillede i sin aktive karriere en del divisionskampe for de fynske klubber  Næsby og  Nr. Aaby. Han har desuden spillet fem kampe på Danmarks U/16-landshold, hvor det blev til ét mål.

Trænerkarriere 
Tonny Hermansen var ansat 23 år i  DBU Fyn, inden han i 2007 takkede ja til en stilling som ungdomstræner i FC Midtjylland. Senere blev han en del af trænerstaben omkring superligaholdet i den midtjyske klub, hvor han primært stod for den offensive træning. 

Ved siden af trænerrollen i FC Midtjylland har Hermansen fungeret som supervisor og gæstetræner i forskellige danske og udenlandske klubber. Blandt andet har han trænet talenter under Østrigs fodboldforbund. Hermansen er meget optaget af at styrke den teknisk-offensive del af fodboldspillet og har udgivet flere fodbold-DVD'er. 

I Vejle Boldklub overtog Hermansen ansvaret for A-truppen efter klubbens tidligere cheftræner Kim Brink. Resultaterne for VB i efterårssæsonen 2014 var dog skuffende, hvorefter samarbejdet ophørte.

Referencer 

Fodboldtrænere fra Danmark
Fodboldtrænere fra Vejle Boldklub
Fodboldspillere fra Danmark
Fodboldspillere fra Næsby Boldklub
Nils J. Knagenhjelm

Nils Joachim Knagenhjelm (4. februar 1920 – 27. marts 2004) var en norsk godsejer, politiker og modstandsmand.

Han var søn af Christen Knagenhjelm (1888-1917) og Ruth født Nicolaysen.

Modstandsmand 
Nils J. Knagenhjelm var en central person i opbygningen af Milorg-gruppen "Siskin" i Sogn i 1945 sammen med Ragnar Ulstein og Hans H.H. Heiberg. Da Milorg blev afsløret i marts 1945, måtte han gå under jorden sammen med de nævnte andre.

I 1944 blev han gift med Wibeke Sophie Haffner (14. december 1918 - 1. november 2003).

Godsejer og politiker 
Efter krigen overtog han Kaupanger Hovedgård i 1949 og gjorde med det samme husmændene til selvejere. Sammen med hustruen Wibeke Knagenhjelm gjorde Nils J. Knagenhjelm i 1960'erne en væsentlig indsats for at få restaureret Kaupanger stavkirke. 

Han var ordfører (borgmester) i Sogndal kommune for Høyre 1968-75, hvor han bl.a. forærede jorden på Haukåsen til opførelsen af Sogndal Lufthavn, som blev åbnet i 1971. Han virkede også for at få sammenlagt Sogn og Fjordane Distriktshøgskule (senere Høgskulen i Sogn og Fjordane) til Sogndal. Han var medlem af fylkestinget 1969-79 og medlem i fylkeslandbrugsstyret i mange år. Knagenhjelm var også virksom for at få etableret et centralsygehus i Førde, som blev indviet i 1979.

Han blev Riddar af 1. klasse af Sankt Olavs Orden i 1986.

Kilder 
 Nils J. Knagenhjelm i Fylkesleksikon

Godsejere fra Norge
Politikere fra Norge
Modstandsfolk fra Norge
Nordmænd i 1900-tallet
Nils J.
Riddere af 1. klasse af Sankt Olavs Orden
Geopark Odsherred

Geopark Odsherred er en geopark der omfatter hele Odsherred, og er karakteriseret ved mange bakker skabt af istiden.

Organisation
Geopark Odsherred administreres af en erhvervsdrivende fond, der har til huse i Tinghuset i Nykøbing Sjælland. Som organisation dækker den hele Odsherred og arbejder som socioøkonomisk væksttiltag indenfor temaerne geologi og landskab, kulturhistorie, kunst og lokale fødevarer.

Geoparken skal understøtte og bidrage til bæredygtig udvikling af området. Dette sker bl.a. gennem udvikling af partnerskaber og opkvalificering af formidling, undervisning og kommunikation. Det kommer alt sammen til udtryk i form af en lang række aktiviteter og indsatser, og i mange tilfælde i samarbejde med lokale erhversdrivende og aktører.

Landskabet
Landskabet af domineret af strukturer og former, der overvejende er dannet under den seneste istid. Kystområderne har dog været under konstant forandring over de sidste mange årtusinder og er til stadighed under forandring. 

Det unikke landskab har været udgangspunktet for en interessant kulturhistorie, der omhandler elementer af bl.a og især kunst og fødevare-produktion. Området har således bl.a. inspireret Guldaldermalere og Odsherredsmalerne til en lang række malerier. Området er rig på oldtidsminder og rummer bl.a. en del gravhøje. Området er også kendt for sin omfattende produktion af fødevarer, der i stigende omfang afsættes lokalt til de mange sommerhusgæster, der især om sommeren besøger Odsherred og geoparken.

Geopark
Det er Danmarks første geopark i både European Geoparks Network, og Global Geopark Network og indgår i UNESCOs program kaldet International Geoscience and Geoparks Programme (IGGP). I skrivende stund (februar 2023) findes på globalt plan 177 UNESCO] Global Geoparks, hvoraf to ligger i Danmark, den anden er  Geopark Vestjylland.

Lokaliteter i Geopark Odsherred inkluderer bl.a. Bjergene, Kårup Skov, og Ordrup Næs.

Referencer

Se også 
Geopark Vestjylland

Eksterne henvisninger 

 European Geoparks Network
 Global Geopark Network
 IGGP

Geoparker i Danmark
Lokaliteter i Odsherred Kommune
Frederik Christian Schønau

Frederik Christian Schønau (også Skønau, født 1773 i København, døbt 12. januar, død 28. februar 1829 i Lemvig) var en dansk byfoged og godsejer.

Han var søn af skriver, senere postmester i Hobro Johan Frederik Schønau (ca. 1737-1799) og Mette Christine Obenhausen (født ca. 1752). Han tog studentereksamen fra Viborg Skole 1791 og var derefter i fem år lærer ved samme skole, samtidig med at han fortsatte sine egne studier. 1797 blev han juridisk kandidat og fik året efter beskikkelse som overretsprokurator i Viborg. 1802 blev han byfoged i Lemvig samt herredsfoged i Skodborg og Vandfuld Herreder. 1809 blev han titulær justitsråd. Under krigen med englænderne var han tillige overbefalingsmand ved kystmilitsen og blev titulær kaptajn. Både før og navnlig efter at han var kommet til Lemvig, beskæftigede han sig i årene 1806 til 1818 meget med ejendomshandler og var til forskellige tider ene- eller medejer af hovedgårdene Kølbygård i Thy, Rammegård, Nørre Holmgård, Herpinggård, Pallisbjerg og en del af Rysensteen m.v., alt i Ringkøbing Amt. Han var således en af periodens "herregårdsslagtere".

Hvad der især interesserede ham ved disse ejendomsbesiddelser, var opdyrkningen af rå jorder, og på de forskellige gårde, som i kortere eller længere tid var i hans eje, anlagde han parceller på hedejord, hvilke han i reglen gav navn efter sine døtre: Sophielyst, Emilielyst, Nicolinesgård osv. Ligeledes søgte han ved sit eksempel at vække interesse for træbeplantning, havedyrkning, dræning osv., ligesom han i sin embedsvirksomhed viste særlig omhu for vejvæsenet.

Han havde 26. maj 1800 i Viborg ægtet Christiane Sophie Petrine von Schaumburg (døbt 23. november 1784 i Rendsborg - 12. september 1831 i Lemvig), datter af generalkrigskommissær Leopold Heinrich von Schaumburg (1743-1816, gift 2. gang 1802 med Elisabeth Dorothea Werner, 1772-1860) og Dorothea Christiane Louise Frieboe (1763-1792).

Kilder 
  Biografi af Villads Christensen

Personer i Dansk Biografisk Leksikon
Artikler fra 1. udgave af Dansk biografisk leksikon
Godsejere fra Danmark
Prokuratorer fra Danmark
Byfogeder fra Danmark
Danskere i 1800-tallet
Personer fra København
Justitsråder fra Danmark
Herredsfogeder fra Danmark